*ПРОЕКТ !*

**ДОГОВОР**

**№ …………………………/ ………………………….год.**

Днес, …........... година, в град София: въз основа на чл.183 - 213 от Закона за задълженията и договорите във връзка с чл. 318-341 от Търговския закон между:

**1.** **“АРТ-93” ООД**, със седалище и адрес на управление ул. „Стара река“ 18, с. Бистрица, община Столична, област София вписано в търговския регистър с ЕИК 131469299, представлявано Маргарита Кирилова Дойчева и Цветан Симеонов Дойчев в качеството им на управители и собственици на капитал, от една страна, наричано по-долу за краткост само ”**ВЪЗЛОЖИТЕЛ**”, и

**2. ……………**, със седалище и адрес на управление в …………………., вписано в търговския регистър с ЕИК ………….. представлявано от **…………..** наричано по-долу за краткост **”ИЗПЪЛНИТЕЛ**”

на основание чл. 50, ал. 2 от Закона за управление на средствата от Европейски структурни и инвестиционни фондове /ЗУСЕСИФ/ и на основание на разпоредбите на чл. 10, ал. 1 от Постановление № 160 на МС от 1 юли 2016 г. и като се има предвид предмета на публичната покана и утвърдения протокол за определяне на изпълнител №………, както и всички предложения от приложената оферта на участника, въз основа на които е определен за изпълнител, се сключи настоящият договор за следното:

**СТРАНИТЕ СЕ СПОРАЗУМЯХА ЗА СЛЕДНОТО:**

**І. ПРЕДМЕТ НА ДОГОВОРА**

**чл.1**./1/ **ВЪЗЛОЖИТЕЛЯТ** възлага, а **ИЗПЪЛНИТЕЛЯ** приема да изпълни ***Доставка, монтаж и въвеждане в експлоатация на климатична техника,*** дейностпо проект BG16RFOP002-2.040-1397 „Повишаване на производствения капацитет на Арт-93 ООД“ по Оперативна програма „Иновации и конкурентоспособност“ на Възложителя, наричани по-нататък „Доставка”, съгласно посочените в офертата на Изпълнителя модели, стойност и количество, неразделна част от настоящия договор. Качеството на доставката следва да отговаря на параметрите и техническите характеристики, посочени в Техническото предложение в офертата на Изпълнителя, която представлява неделима част от настоящия договор

/2/ Мястото на доставката и монтажа е гр. София, ул. “Охридско езеро” № 3, представляващо Обект “Складова база на търговска верига Арт – 93” ООД.

**ІІ. ЦЕНА НА ДОГОВОРА**

**чл.2**./1/**ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** стойността, доставката до обекта на **ВЪЗЛОЖИТЕЛЯ** и монтажа на климатичната техника, предмет на настоящия договор съгласно Оферта, съдържаща ценовото предложение и КСС на **ИЗПЪЛНИТЕЛЯ** – Приложение №1, неразделна част от настоящия договор, на обща стойност от……….../…………/ лева без ДДС или ………../………….../лева с ДДС (наричана по-нататък „**Цената**“ или **„Стойността на Договора“**), определена съгласно Ценовото предложение на **ИЗПЪЛНИТЕЛЯ**.

/2/ Цената на климатична техника по чл.2 ал.1 е с платени всички мита, такси и данъци, както и транспорт до обекта **ВЪЗЛОЖИТЕЛЯ**.

/3/Оферираните единични цени в Приложение № 1 от настоящия договор са окончателни и не подлежат на промяна до приключване на договора.

/4/ Включените в количествено-стойностната сметка климатична техника и монтажни работи и определената за тях цена включва всичко необходимо за окончателното завършване на обекта и пускането на климатичната техника за безпроблемна експлоатация.

/5/ Единичните цени, нанесени в Приложение № 1 - КСС включват всички необходими на **ИЗПЪЛНИТЕЛЯ** разходи за изпълнение на задълженията му по настоящия договор, независимо от тяхното естество, включително, но не само, разходи за покупка и доставка на климатичната техника по Приложение № 1 - КСС, механизация, инструменти, съпътстваща допълнителна техника и технически средства, транспорт на климатичната техника до обекта на **ВЪЗЛОЖИТЕЛЯ**, монтаж, режийни разноски, печалби, разходи за работна ръка, тестване на климатичната техника, проби, лабораторни изследвания, в случай, че са необходими.

/6/ При възникване на допълнителни видове работи, които не са включени в номенклатурата на Приложение № 1 - КСС, но са свързани с предмета на този договор, същите ще бъдат възлагани на **ИЗПЪЛНИТЕЛЯ** с анекс към настоящия договор, по цени предварително договорени между страните и представляващи Приложение № 2 от договора.

/7/ При възлагането на такива допълнителни работи, които са включени в номенклатурата на видовете работи по Приложение № 1 - КСС, тяхната стойност се формира съгласно единичните цени по същото приложение № 1-КСС.

**III. НАЧИН НА ПЛАЩАНЕ И СРОКОВЕ ЗА ИЗПЪЛНЕНИЕ**

**чл.3**/1/Всички плащания по този договор от **ВЪЗЛОЖИТЕЛЯ** на **ИЗПЪЛНИТЕЛЯ** се заплащат по следната банкова сметка:

БАНКА: …………………..

BIC: …………………….…

IBAN: ……………..………

/2/ Всички плащания по настоящия договор и посочените по-долу, се заплащат от **ВЪЗЛОЖИТЕЛЯ** след издадена и изпратена от **ИЗПЪЛНИТЕЛЯ** данъчна фактура.

**Чл. 4./1/** **ВЪЗЛОЖИТЕЛЯТ** се задължава да заплати договорената цена, посочена в чл.3 от този договор както следва:

а/ **30 %** - авансово плащане в срок до 10 (десет) работни дни от подписване на настоящия договор и след получаване на валидно издадена фактура;

б/ **60%** - междинно плащане при доставка на техниката по чл. 5, ал. 1 в склад на **ИЗПЪЛНИТЕЛЯ** и преди доставка на техниката до обекта на **ВЪЗЛОЖИТЕЛЯ.** Доставката в склада на **ИЗПЪЛНИТЕЛЯ** се констатира с Протокол № 3.1 от настоящия договор. Плащането на тази сума се извършва само при започнали дейности по чл. 5, ал. 2 от настоящия договор и предоставянето на фактура за стойността на междинното плащане;

в/ **10%** - след завършване на монтажа и подписване на приемо-предавателен протокол за успешно приключили 72-часови изпитвания по чл. 13 /Приложение № 5/ без забележки от **ВЪЗЛОЖИТЕЛЯ,** както и след изпълнение на задълженията по чл. 12 от **ИЗПЪЛНИТЕЛЯ**.

**Чл. 5./1/ ИЗПЪЛНИТЕЛЯТ** се задължава да извърши доставката на договорената по Приложение № 1 – КСС техника в срок до 100 /сто/ дни от дата на подписване на настоящия договор.

/2/ В 5-дневен срок от датата на получаване от **ИЗПЪЛНИТЕЛЯ** на плащането по чл. 4, ал. 1, б. “а” от договора, **ИЗПЪЛНИТЕЛЯТ** се задължава да започне изпълнението на подготвителните дейности по монтаж на тръбните разводки и цялостната инсталация в обекта на **ВЪЗЛОЖИТЕЛЯ**.

/3/ Монтажът на техниката по приложение № 1 - КСС ще започне да се осъществява веднага след доставката й на обекта на Възложителя при извършени съответни плащания по този договор и ще завърши най-късно в срок от 45 работни дни, считано от датата на доставката при осигурен фронт на работа от **ВЪЗЛОЖИТЕЛЯ**.

/4/ В случай на извършени допълнителни работи по смисъл на чл. 2, ал. 6 и ал. 7 от настоящия договор, същите се остойностяват и заплащат от **ВЪЗЛОЖИТЕЛЯ** след тяхното извършване и заедно със заплащането на сумата по чл. 4, ал. 1, б. “в”.

/5/ Некачествено извършените монтажни работи се заплащат от **ВЪЗЛОЖИТЕЛЯ** след тяхната поправка. Поправката се извършва за сметка на **ИЗПЪЛНИТЕЛЯ**. За констатиране на некачествено извършени монтажни работи се съставя протокол в комисия представител на двете страни по договора.

/6/ Времето за доставка на липсващи или несъответстващи с поръчаното компоненти /констатирани с протокола по Приложение № 6/ и/или за отстраняване на некачествено свършени монтажни работи /констатирани с двустранно подписания протокол по Приложение № 7/ е включено в сроковете за изпълнение задълженията на **ИЗПЪЛНИТЕЛЯ** и не поражда за същия право да иска предоговаряне и удължаване на крайния срок за изпълнение на работите.

**Чл. 6./1/** Заложените в чл. 5 от настоящия договор срокове се удължават само в случай, че са налице непредвидени или непредотвратими събития от извънреден характер, възникнали след сключването на договора. Под “непредвидено или непредотвратимо събитие от извънреден характер” (форсмажор) се разбира обстоятелство (събитие) от извънреден характер, което е възникнало след сключване на договора, не е могло да бъде предвидено и не зависи от волята от страните като: пожар, военни действия, природни бедствия – бури, наводнения, земетресения, правителствени забрани, бунтове, безредици. Страната, която е изпаднала в невъзможност да изпълни задълженията си, поради настъпило форсмажорно обстоятелство е длъжна в **3 (три)-дневен срок** да уведоми писмено другата страна за възникването му, както и предполагаемият период на действие и прекратяване на форсмажорното обстоятелство.

/2/ Уведомлението от страна на **ИЗПЪЛНИТЕЛЯ** се придружава и отпотвърждение от Българска търговско-промишлена палата. Без такова потвърждение, представено в договорения срок, **ИЗПЪЛНИТЕЛЯТ** няма право да се позовава на непреодолима сила и да иска удължаване на срока вследствие настъпването на това събитие.

**IV. КОНТРОЛ ПО ИЗПЪЛНЕНИЕ И ПРИЕМАНЕ ПРЕДМЕТА НА ДОГОВОРА**

**Чл. 7 /1/** Контролът по изпълнение предмета на договора се осъществява от **ВЪЗЛОЖИТЕЛЯ** или негов представител, който ще има право във всеки един момент от изпълнението на договора, да извършва проверка относно качество, количество и срокове за изпълнение на страна на **ИЗПЪЛНИТЕЛЯ**.

**Чл. 8 /1/** В срок от 3 /три/ дни от подписването на настоящия договор страните си разменят уведомителни писма за лицата, които са упълномощени от всяка от тях, да ръководи обекта, респ. да осъществява контрол върху изпълнението предмета на договора.

**/2/** Всеки един етап от предмета на договора, приключва с подписването на приемо-предавателен протокол, който удостоверява неговото изпълнение. Протоколите се подписват от страните по договора или от техните упълномощени представители посочени по-горе /чл. 8, ал. 1/.

**V. БАНКОВА ГАРАНЦИЯ**

**Чл. 9.** /1/ В 5-дневен срок от датата на плащане на първата вноска от 30% по чл. 4, ал. 1, б. “а” от настоящия договор от **ВЪЗЛОЖИТЕЛЯ**, **ИЗПЪЛНИТЕЛЯТ** се задължава да представи и предаде на **ВЪЗЛОЖИТЕЛЯ** оригинал на банкова гаранция по Приложение № 8 от настоящия договор, в размер на 5 % /пет процента/ от общата стойност на договора по чл. 2. Банковата гаранция се издава за срок до датата на изтичане на гаранционния срок на климатичната техника.

/2/ Банковата гаранция може да бъде издадена и за срок от 1 /една/ година, като същата следва да бъде преподновявана не по-късно от 30 дни преди изтичане на нейния срок с нова такава до изтичане на гаранционния срок на оборудването по Приложение № 1 – КСС.

/3/ Банковата гаранция следва да бъде неотменима и ще гарантира пълното, точно и срочно изпълнение на поетите от **ИЗПЪЛНИТЕЛЯ** задължения по договора за доставка и монтаж на оборудването но Приложение № 1-КСС, както и за изпълнението на задълженията на **ИЗПЪЛНИТЕЛЯ** през целия гаранционен период.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 10. /1/ ИЗПЪЛНИТЕЛЯТ** се задължава да се запознае с приложения проект за “Отопление, вентилация и климатизация” на обекта на **ВЪЗЛОЖИТЕЛЯ** и гарантира, че доставената и монтирана от него климатична техника отговаря напълно на заданието по проекта.

/2/ **ИЗПЪЛНИТЕЛЯТ** поема задължението и гаранцията, че дадената от него оферта, представляваща Приложение № 1 – КСС от настоящия договор, отговаря напълно на нуждите на **ВЪЗЛОЖИТЕЛЯ**, както и че офертата му е изпълнима, като е отчел влиянието на всички фактори, включително, но не само климатичните условия, вида, качеството и количеството на техниката, състоянието на обекта на **ВЪЗЛОЖИТЕЛЯ**, както и че е събрал и осигурил цялата необходима информация относно рисковете и предвидимите обстоятелства, които могат да окажат влияние върху изпълнението на дадената оферта.

**чл. 11. /1/** **ИЗПЪЛНИТЕЛЯТ** се задължава да осигури необходимия надзор по време изпълнението предмета на договора, като след доставката на климатичната и техника на обекта на **ВЪЗЛОЖИТЕЛЯ** ще подсигури присъствието на свой упълномощен представител – квалифициран технически ръководител, който постоянно да контролира за надлежното изпълнение предмета на договора, както и да осъществява контакта с **ВЪЗЛОЖИТЕЛЯ**.

**/2/** **ИЗПЪЛНИТЕЛЯТ** се задължава да осигури квалифицирана работна ръка, каквато е необходима за надлежното, качествено и срочно изпълнение монтажа на климатичната и техника по Приложение № 1 – КСС. При всички случаи **ИЗПЪЛНИТЕЛЯТ** осигурява надлежен инструктаж по безопасност на труда.

**/3/** **ИЗПЪЛНИТЕЛЯТ** поема цялата отговорност за правилното, сигурно и безопасно изпълнение на всички дейности на Обекта, съгласно изискванията на действащото законодателство.

**/4/** **ИЗПЪЛНИТЕЛЯТ** се задължава да не прехвърля правата и задълженията си по договора на друг подизпълнител, или ако това се налага да го направи след писменото одобрение на **ВЪЗЛОЖИТЕЛЯ**.

**Чл. 12. /1/ ИЗПЪЛНИТЕЛЯТ** се задължава да представи Сертификати за произход и качество, както и Декларации за съответствие и за одобрен тип на съоръженията по Приложение № 1-КСС в срок до 2 /два/ работни дни от датата на подписване на протокол за завършване на монтажа и успешното провеждане на 72-часовите изпитвания на техниката - Приложение № 5.

**Чл. 13. /1/ Изпълнителят** осигурява гаранционен срок на продуктите в размер на …………… месеца, съгласно офертата му. За начало на гаранционния срок се счита датата на предаване на съоръженията в експлоатация с протокол за 72-часови изпитания. Гаранционните задължения влизат в сила след извършване на всички плащания по договора.

**Чл. 14. /1/** **Изпълнителят** се задължава да подмени за своя сметка дефектиралите части на техниката в гаранционен срок**,** при условията на гаранционното обслужване, когато се касае за **фабричен дефект**. За целта **ВЪЗЛОЖИТЕЛЯТ** трябва да разполага с попълнена гаранционна карта, която **Изпълнителя** се задължава да му предаде. При подаване на рекламация **ВЪЗЛОЖИТЕЛЯТ** задължително прилага и документите /копие от гаранционните карти/, на които се основава претенцията.

**Чл.15./1/ Изпълнителят** не носи гаранционна отговорност при повреди, причинени от: повишено напрежение на електрическата мрежа; природни стихии; неправилна експлоатация; неспазване инструкцията за работа и в случаите, когато е правен опит за отстраняване на дефекти от неупълномощени от **Изпълнителя** лица.

**/2/** В ……….. дневен срок, съгласно офертата на **Изпълнителя**, от постъпване на рекламацията от **ВЪЗЛОЖИТЕЛЯ** и в случай, че необходимите части са налични в склад или в търговската мрежа на страната, **Изпълнителят** подменя дефектиралите части.

**/3/** В случай, че необходимите части и консумативи за отстраняване на повредата не са налични в склад или търговската мрежа на страната, **Изпълнителят** е длъжен, не по-късно от ……….. дни от датата на рекламацията, да изпрати писмено известие до **ВЪЗЛОЖИТЕЛЯ** за срока на доставка на липсващата част и съответно срокът за отстраняване на повредата, който срок не може да бъде по-дълъг от ………..дни.

**Чл. 16. /1/ ИЗПЪЛНИТЕЛЯТ** се задължава, най-късно към датата на сключване на настоящия договор, да запознае **ВЪЗЛОЖИТЕЛЯ** с информацията относно:

а/ всички характеристики на климатичната техника или ползването на услугата по монтажа й, включително състава, опаковката, както и инструкция за ползване, комплектовка и поддържане;

б/ информация за производителя и вносителя на климатичната техника;

в/ условията за експлоатацията на климатичната техника и/или съхраняването й;

г/ цената, количеството и начина на плащане на климатичната техника или ползването на услугата по монтажа й и с всички други условия;

д/ наличието на климатичната техника и възможностите за монтажа й;

е/ опасностите, свързани с обичайната употреба, ползването или поддръжка на климатичната техника или ползването на услугата по монтажа й;

ж/ условията за употреба на климатичната техника или услугата по монтажа й,

з/ зависимостта от външната температура и моделите, работещи на новите фреони;

и/ влиянието, което тя оказва върху други стоки и услуги при евентуална съвместна употреба или ползване;

й/ условията и срока, при които ще важи гаранцията, както и извънгаранционните компоненти /ако има такива/ на монтираната техника;

**/2/** Запознаването с горепосочената информация се извършва чрез предаване на инструкции за употреба, спецификации на климатичната техника и/или извършване на инструктаж от **ИЗПЪЛНИТЕЛЯ**.

**Чл.17.** Техническите данни на климатичната техника и инструкцията за експлоатация на климатичната техника и гаранционните карти на оборудването са неразделна част от настоящия договор и по един екземпляр от тях е предаден от **ИЗПЪЛНИТЕЛЯ** на **ВЪЗЛОЖИТЕЛЯ**.

**Чл. 18. ИЗПЪЛНИТЕЛЯТ** се задължава да представи банкова гаранция в сроковете, размерите и при условията по чл.9 от настоящия договор, която да гарантира пълното, точното и качествено изпълнение на възложената доставка и монтаж, както и да преподновявана същата в срок не по-късно от 30 дни преди изтичане на нейния срок или в случай на нейното усвояване от **ВЪЗЛЛОЖИТЕЛЯ**, с нова такава до изтичане на гаранционния срок на оборудването по Приложение № 1 – КСС.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 19. /1/** **ВЪЗЛОЖИТЕЛЯТ** се задължава да заплаща на **ИЗПЪЛНИТЕЛЯ** изпълнените и приети по съответния ред доставка и монтаж на климатичната техника по Приложение № 1-КСС, при условията и в сроковете заложени в чл. 2 и чл. 4 от настоящия договор.

**Чл. 20. /1/** **ВЪЗЛОЖИТЕЛЯТ** се задължава да осигурява присъствието си, или присъствието на свои упълномощени представители в 3 /три/ дневен срок от постъпване на искане за това от страна на **ИЗПЪЛНИТЕЛЯ** за приемане на работата на **ИЗПЪЛНИТЕЛЯ** и подписване на протоколи по реда на настоящия договор.

**Чл. 21. ВЪЗЛОЖИТЕЛЯТ** или упълномощени негови представители имат право по всяко време от изпълнението задълженията на **ИЗПЪЛНИТЕЛЯ** да посещават обекта и/или да извършват проверка относно качеството, количеството и сроковете за изпълнение на договора, без да нарушават оперативната самостоятелност на **ИЗПЪЛНИТЕЛЯ.**

**Чл. 22. ВЪЗЛОЖИТЕЛЯТ** не участва в трудово-правни и други спорове между **ИЗПЪЛНИТЕЛЯ** и неговия персонал, както и подизпълнителите, които **ИЗПЪЛНИТЕЛЯ** е наел, независимо, че е дал съгласие за ползване на техните услуги.

**Чл. 23.** **ВЪЗЛОЖИТЕЛЯТ** заявява, че към датата на сключване на настоящия договор е получил пълна информация относно фактите и обстоятелствата посочени в чл. 17, б. “а” до б. “й” от настоящия договор.

**VII. ПРЕХВЪРЛЯНЕ НА СОБСТВЕВОСТТА**

**Чл. 24. /1/** Собствеността върху климатичната техниката по Приложение № 1 - КСС от този договор преминава върху **ВЪЗЛОЖИТЕЛЯ** след подписване на Протокол № 5 за успешно преминали 72-часови изпитвания на техниката и след извършване на окончателното плащане на дължимите суми по този договор. До подписване на Протокол № 5, рискът от случайното погиване на вещта е за **ИЗПЪЛНИТЕЛЯ**. Охраната на техниката след доставянето й на обекта е задължение на **ВЪЗЛОЖИТЕЛЯ**.

**/2/** До пълното изплащане на всички задължения, произтичащи от договора, климатичната техника остава собственост на **ИЗПЪЛНИТЕЛЯ**. **ВЪЗЛОЖИТЕЛЯТ** се задължава да опазва собствеността на **ИЗПЪЛНИТЕЛЯ** с грижата на добрия стопанин.

**/3/** Всяка смяна на местонахождението на климатичната техника по отношение, на която **ИЗПЪЛНИТЕЛЯТ** има запазено право на собственост, както и намеса на трети лица в неговата собственост, в това число съдебни запори, трябва да се съобщават на **ИЗПЪЛНИТЕЛЯ** незабавно, като се прилага и съобщението за запор, заповедта, ако има издадени такива. **ВЪЗЛОЖИТЕЛЯТ** се задължава да съобщи незабавно на кредиторите или съдебния изпълнител за запазеното на **ИЗПЪЛНИТЕЛЯ** право на собственост. Освен това **ВЪЗЛОЖИТЕЛЯТ** се задължава в случай на евентуален съдебен процес, в това число при започване на принудително изпълнение върху тази вещ, да предприеме всички действия за запазване на собствеността на **ИЗПЪЛНИТЕЛЯ** и да го обезщети за претърпените вреди, както и да го предпази от последващи вреди и искове.

**VIII. НЕУСТОЙКИ И ОБЕЗЩЕТЕНИЯ**

**Чл. 25. /1/** Ако **ИЗПЪЛНИТЕЛЯТ** не спази някой от договорените в чл. 5, ал. 1, ал. 2 и/или ал. 3 от настоящия договор срокове, той дължи неустойка в размер на 0.1 % /нула цяло и един процент/от цената по чл. 2 за всеки просрочен ден след десетия ден на забавата, но не повече от 10 % от същата цена.

**/2/** Доставката на части е допустима, когато е оправдана по същество. Частичната доставка се счита за оправдана по същество, когато съдържа всички части и детайли на един или повече климатизатори или други цялостни елементи на поръчката. Частичната доставка не може да съдържа само отделни части от самостоятелни елементи.

**/3/** Договорката за допустимост на частични доставки не дава право на **ИЗПЪЛНИТЕЛЯ** да претендира за удължаване на който и да е от заложените сроковете по чл. 5 от настоящия договор за доставка на техниката по Приложение № 1 – КСС.

**чл. 26.** /1/ При забава от страна на **ИЗПЪЛНИТЕЛЯ** за изпълнение на задължението му по чл. 9, ал. 1 и ал.2 от настоящия договор с повече от 10 работни дни, той дължи неустойка в размер на 0.1% /нула цяло и един процент/ от продажната цена по договора за всеки просрочен ден, но не повече от 10 % /десет/ от цялата продажна цена по чл.2 от този договор.

**чл. 27. /**1**/** При забава от страна на **ВЪЗЛОЖИТЕЛЯ** при приемането на техниката с повече от 10 работни дни, **ИЗПЪЛНИТЕЛЯ** може да начисли разходи за съхранението й след този срок в размер на 0,5% (нула цяло и пет процента) от продажната й цена за всеки календарен месец.

**/2/** При забава от страна на **ВЪЗЛОЖИТЕЛЯ** при заплащане на уговорената цена по чл.2 с повече от 10 календарни дни, той дължи на ИЗПЪЛНИТЕЛЯ неустойка в размер на 0.1% /нула цяло и един процент/ от продажната цена по договора за всеки просрочен ден, но не повече от 10 % /десет/ от цялата продажна цена по чл.2 от този договор.

**Чл.28**. Неизправната страна дължи обезщетение в размер на действително причинените вреди и пропуснати ползи от неизпълнението, когато надхвърлят размера на неустойките.

**IХ.РАЗВАЛЯНЕ и ПРЕКРАТЯВАНЕ на ДОГОВОРА**

**чл.29.** /1/ Настоящият договор може да бъде предсрочно развален с писмено заявление на някоя от страните отправено да другата страна в следните хипотези:

а/ от **ИЗПЪЛНИТЕЛЯ** с предизвестие от 1 /един/ месец, в случай, че **ВЪЗЛОЖИТЕЛЯТ** забави с повече е 2 /два/ календарни месеца плащането на някоя/някои от посочените в чл. 4, ал. 1 вноски.

В този случай **ИЗПЪЛНИТЕЛЯТ** дължи връщане на платените до момента от **ВЪЗЛОЖИТЕЛЯ** суми, а **ВЪЗЛОЖИТЕЛЯ** дължи на Изпълнителя заплащане на пълната стойност на цялата доставена и монтирана до този момент техника по този договор, както и заплаща на **ИЗПЪЛНИТЕЛЯ** неустойката по чл. 27, ал. 2. Изпълнителят може едностранно без съставяне на допълнителни протоколи да приспадне от стойността на заплатените суми стойността на доставената техника на **ВЪЗЛОЖИТЕЛЯ**.

б/ от **ВЪЗЛОЖИТЕЛЯ** с предизвестие от 1 /един/ месец, в случай, че **ИЗПЪЛНИТЕЛЯТ** просрочи срокът по чл. 5, ал. 1 от настоящия договор с повече от 2 /два/ месеца от датата на която е следвало да достави и/или монтира техниката по Приложение № 1 – КСС.

В този случай **ИЗПЪЛНИТЕЛЯТ** връща всички платени до момента от **ВЪЗЛОЖИТЕЛЯ** суми, както и му заплаща неустойката по реда на чл. 25, ал. 1 от настоящия договор, а **ВЪЗЛОЖИТЕЛЯ** дължи на **ИЗПЪЛНИТЕЛЯ** заплащане на пълната стойност на цялата доставена и монтирана до този момент техника по този договор.

**Х.** **ОБЩИ УСЛОВИЯ**

**чл. 30.** **ВЪЗЛОЖИТЕЛЯТ** се съгласява личните му данни, фигуриращи в настоящия договор, да бъдат запаметени и обработени за целите на счетоводството и картотеката, за развитие на пазара и клиентелата на **ИЗПЪЛНИТЕЛЯ**. Тези данни могат да се използват за изпълнение на законови разпоредби, за осъществяване на движението на плащанията.

**чл. 31.** До пълното заплащане на продажната цена и до изтичане задължението за профилактична поддръжка в сроковете по този договор, **ВЪЗЛОЖИТЕЛЯТ** се задължава да съобщи незабавно на **ИЗПЪЛНИТЕЛЯ** за промени в адреса си. **ВЪЗЛОЖИТЕЛЯТ** е длъжен да поеме разходите за неуспешните опити за доставка, както и за издирване, причинени поради погрешен или непълен адрес, а също и за несъобщаване на промени в адреса.

**чл. 32**. За неуредените с този договор въпроси ще се прилагат разпоредбите на Търговския закон, Закона за задълженията и договорите и Закона за защита на потребителите, както и на общото българско търговско и гражданско законодателство.

**чл. 33**. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване ще се решават между страните чрез преговори, а при невъзможност - по съдебен ред съобразно разпоредбите на Гражданско Процесуалния Кодекс на Република България.

**чл. 34. /**1/ Страните, в това число и физическите лица, управляващи и представляващи съответните юридически лица - страни по този договор, се съгласяват личните им данни, фигуриращи в настоящия договор и в др. документи, свързани с подписването и изпълнението му, да се обработват и съхраняват, съгласно изискванията на Регламент (ЕС) 2016/679 на Европейския парламент и на Съвета от 27 април 2016г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните), обнародван в Официален вестник на Европейския съюз на 4 май 2016г., и Закона за защита на личните данни, в това число, но не само - имена, Единен Граждански Номер, ЕИК, данъчен номер, постоянен адрес по лична карта, адрес за доставка и/или поддръжка относно съответните устройства по този договор и др., които лични данни предоставяме за обработване напълно доброволно, свободно, конкретно, информирано и недвусмислено с подписването на този договор. Средствата на обработка на личните данни е с компютърна или друга техника в електронен вид на електронен носител, вкл. и чрез интернет сайтове или на друг технически носител, вкл. и хартиен.

**/2/** Страните, в това число и физическите лица, управляващи и представляващи съответните юридически лица - страни по този договор, дават изричното си съгласие личните им данни да бъдат разкривани на следните категории получатели: лица, имащи качеството “обработващ лични данни” по смисъла на Общ регламент относно защитата на данните и ЗЗЛД, в т.ч. във връзка с извършване на счетоводни, юридически, застрахователни и др. услуги; лица и институции, съхраняващи на законно основание данни относно тях; на трети лица за нуждите на маркетингови услуги; на трети лица, институции или организации в случаите, когато разкриването е по силата на изрична законова разпоредба; на трети лица за статистически цели; на трети лица, съгласно договореното между страните.

**/3/** Страните, в това число и физическите лица, управляващи и представляващи съответните юридически лица - страни по този договор, предоставяме личните данни по ал.1 от този член за обработка и за съхранение за срок от 5 /пет/ години и 2 /два/ месеца след преустановяване действието на настоящия договор и/или анексите към него, но в никой случай не по-малко от 1 /една/ година и 2 /два/ месеца след изтичане на съответния срок, за който следва да се обработват и съхраняват съответните лични данни с оглед действащото законодателство или за друг срок по взаимно съгласие на страните. След изтичане на този срок дадените с този договор лични данни следва да се унищожат по предвидения в закона ред освен в случаите, когато са образувани и не са приключили съдебни или изпълнителни дела относно правата и задълженията на страните съгласно този договор или са започнали и не са приключили данъчни проверки и/или ревизии от компетентните за това органи, извършват се и не са приключили проверки от компетентни органи или са налице други законови основания за продължаване на обработване и съхраняване на личните данни по този договор.

**/4/** Страните, в това число и физическите лица, управляващи и представляващи съответните юридически лица - страни по този договор сме информирани от съответния администратор на личните данни, че имаме право да оттеглим своето съгласие с писмено наше изявление до администратора на личните данни. Това оттегляне на съгласието не може да доведе до освобождаване от никаква част от поетите задължения или промяна на съответните права съгласно този договор и анексите към него и не следва да се взема предвид ако са налице основанията за продължаване на обработване и съхраняване на личните данни по изр.2 от предходната алинея на този член от договора.

Настоящият договор се изготви в два еднообразни екземпляра за всяка една от страните.

**ИЗПЪЛНИТЕЛ**: **…......……………………** **ВЪЗЛОЖИТЕЛ: …………………**